Kappa T-Shirt EUR 14,95 EUR 11,36 - EUR 12,99
Kappa Damen Hose Pippa 3/4 Pants Ladies EUR 17,20 - EUR 29,95
Kappa Sweatshirt Zip Soccer Hooded EUR 23,69 - EUR 49,95
Kappa Borussia Mönchengladbach Fleecejacke Herren EUR 39,95
Spezielle Anlässe, Sport- & Arbeitskleidung (196) Gereformeerde Kerk Bellville 7 Mei 2017 Aand - PDF
Download "Gereformeerde Kerk Bellville 7 Mei 2017 Aand"
1 Gereformeerde Kerk Bellville 7 Mei 2017 Aand Sing vooraf staande: Skrifberyming 12-2:2, 3 (Sb 27) 2 Hy wat deur die Gees ontvang is / die geheimenis is groot! en gebore is uit Maria, / uit die maagdelike skoot. Wat gely het toe Pilatus / onregsvonnis het gevel kruis en doodsmart ondergaan het, / al die angste van die hel. 3 Wat die derde dag verrys het, / daar die dood Hom nie kon hou; na die hemel opgevaar het / deur die diep, onpeilb re blou. Wat nou sit, met eer en sterkte / aan Gods regterhand omgeef, tot Hy weerkom as die regter / van wat dood is en wat leef. Ons hulp is in die Naam van die Here wat die hemel en die aarde geskape het. Geliefdes, genade en vrede vir u van God ons Vader en die Here Jesus Christus deur die kragtige werking van God die Heilige Gees. Amen. Psalm 105:1, 2 (p. 514) 1 Loof, loof die HEER van alle here! / Verhoog sy Naam en gee Hom ere, en bring sover daar volke is, / sy dade in gedagtenis; en spreek met aandag en ontsag / van al sy wonders, dag aan dag. 2 Laat almal juig met blye galme; / sing voor die HEER jul vreugdepsalme; beroem jul in sy heil ge Naam, / Laat almal wat Hom soek, nou saam hul hart verenig tot sy eer / en hul verlustig in die HEER. Gebed Skrifberyming 17-2:1, 2, 3, 4 (Sb 18) 1 Ek loof U, Vader, groot van mag, / dat U die dinge, diep en swaar, vir wêreldwyse onbekend, / aan kindertjies wou openbaar. 2 Ja, Vader, dis u guns alleen, / die guns van al wat dwang is, vry, waardeur ook alle dinge saam / al oorgelewer is aan My. 3 Wie kan die Seun ooit ken, as net / die Vader, met Hom wesens-een? of wie die eewge Vader ken, / as net die Seun, net Hy alleen? 4 Wie kan die eewge Wese ken, / so diep en ontoeganklik klaar?... Alleen die mens aan wie die Seun, / die heilgeheim wil openbaar. Skriflesing: Filippense 2:5-11; Hebreërs 4:14-16; Heidelbergse Kategismus, Sondag 14 Kernvers: Filippense 2:6-8 Hy, wat in die gestalte van God was, het dit geen roof geag om aan God gelyk te wees nie, maar het Homself ontledig deur die gestalte van ŉ dienskneg aan te neem en aan die mense gelyk geword; en in gedaante gevind as ŉ mens, het Hy Homself verneder deur gehoorsaam te word tot die dood toe, ja, die dood van die kruis. (Filippense 2:6-8 AFR53) 1
2 Heidelbergse Kategismus Vraag 35 Wat beteken: wat ontvang is van die Heilige Gees, gebore uit die maagd Maria? Antwoord: Dat die ewige Seun van God, wat ware en ewige God is (a) en bly (b), die ware menslike natuur uit die vlees en bloed van die maagd Maria (c) deur die werking van die Heilige Gees aangeneem het (d). So is Hy tegelykertyd die ware nakomeling van Dawid (e), in alles aan sy broers gelyk (f), behalwe die sonde (g). (a) 1 Joh 5:20; Joh 1:1; 17:3; Rom 1:3; Kol 1:15. (b) Rom 9:5. (c) Gal 4:4; Luk 1:31, 42, 43. (d) Matt 1:20; Luk 1:35. (e) Rom 1:3; Ps 132:11; 2 Sam 7:12; Luk 1:32; Hand 2:30. (f) Fil 2:7; Hen 2:14, 17. (g) Heb 4:15. Vraag 36 Watter nut verkry jy uit die heilige ontvangenis en geboorte van Christus? Antwoord: Dat Hy ons Middelaar is (a) en met sy onskuld en volkome heiligheid my sonde waarin ek ontvang en gebore is, voor God bedek (b). (a) Heb 7:26, 27. (b) 1 Pet 1:18, 19; 3:18; 1 Kor 1:30, 31; Rom 8:3, 4; Jes 53:11; Ps 32:1. Tema: Die Seun van God word mens en Jesus word gebore Geliefdes in ons Here Jesus Christus, die gelowige het in die gesprekke aan die hand van Sondag 11 tot 13 aan sy vraagsteller duidelik gemaak wie Jesus Christus is in wie hy glo. Die vraagsteller begryp nou die Name van die Seun van God wat die gelowige in die Twaalf Artikels bely beter. Nou begin die vraagsteller die gelowige uitvra oor die werk wat Jesus gedoen het. In sy vrae hou hy homself streng aan die woorde wat die gelowige bely in die Twaalf Artikels. Wanneer ŉ mens aan ŉ ongelowige die werk van Jesus as Verlosser vertel aan die hand van die Twaalf Artikels, sal dit goed wees om aan so iemand ŉ oorsig te gee. Jesus se werk as Verlosser bestaan uit twee dele. Daar is eers die werk wat Hy gedoen het in sy vernedering. Met die vernedering van Jesus word bedoel dat die Seun van God nie vasgeklou het aan sy Goddelike heerlikheid nie. Hy het Homself verneder deur die menslike natuur aan te neem. In Sondag 14 tot 16 bely die gelowige die werk wat Jesus in sy vernedering gedoen het. Sondag 14 handel oor die geboorte van Jesus, Sondag 15 oor sy lyding en dood en Sondag 16 oor sy begrafnis en die helse smart en pyn wat Hy gely het. Die tweede deel van sy werk as Verlosser is die werk wat Hy doen in sy verheerliking. Met die verheerliking van Jesus word bedoel die verhoging van Jesus deur die Vader na die heerlikheid wat Hy van ewigheid af gehad het as die Seun van God. Sondag 17 tot 19 behandel hierdie deel van Jesus se verlossingswerk. Sondag 17 handel oor sy opstanding, Sondag 18 oor sy hemelvaart en Sondag 19 oor sy wederkoms. Met hierdie oorsig as raamwerk vir die verlossingswerk van Jesus kan ons nou luister na hierdie gesprek oor die geboorte van Jesus en die menswording van die Seun van God. Wie aandagtig luister, sal die onderskeid hoor. Wanneer die gelowige van Jesus praat, 2
3 praat hy van sy geboorte. Jesus is immers ŉ regte Mens. Hy is uit ŉ vrou gebore soos alle mense. Wanneer die gelowige van die Seun van God praat, praat hy van sy menswording. Die Seun van God is immers nie gebore nie, maar Hy is van ewigheid af gegenereer. Hy is die ewige Seun van God Hy het nie ŉ begin soos ŉ mens nie. Op die bestemde tyd het die ewige Seun van God die menslike natuur uit die vlees en bloed van die maagd Maria aangeneem. Maar laat ons nou by die eerste vraag kom wat die vraagsteller het. Sy vraag is: Wat beteken: wat ontvang is van die Heilige Gees, gebore uit die maagd Maria? Die gelowige se antwoord op hierdie vraag is nogal lank. Maar wanneer ŉ mens weereens fyn oplet, sal jy opmerk dat die hoofsaak van hierdie antwoord die volgende is: Die ewige Seun van God het die ware menslike natuur aangeneem. Hierdie antwoord van die gelowige is opgebou op grond van die openbaring in Filippense 2. Hy, wat in die gestalte van God was, het dit geen roof geag om aan God gelyk te wees nie, maar het Homself ontledig deur die gestalte van ŉ dienskneg aan te neem en aan die mense gelyk geword; en in gedaante gevind as ŉ mens, het Hy Homself verneder deur gehoorsaam te word tot die dood toe, ja, die dood van die kruis. (Filippense 2:6-8 AFR53) Die Seun van God is van ewigheid af God. By vraag en antwoord 33 het die gelowige dit aan sy vraagsteller aangetoon vanuit Johannes 1:1. Hier in Filippense 2 sê die Heilige Gees dit weer. Die Seun was in die gestalte van God, want Hyself is God, saam met sy Vader en die Heilige Gees. Hy is egter nie net van ewigheid af God nie, Hy is ook tot in ewigheid God. Die Seun kan en sal nooit ophou om God te wees nie. Daarom het die Seun ook nie nodig om aan sy Goddelike heerlikheid vas te klem asof dit van Hom af weggeneem kan word nie. As die Goddelike natuur van die Seun af weggeneem kon word, sou Hy mos nie God kan wees nie. Maar in sy wese is die Seun God. Daarom bely die gelowige: Hy is ware en ewige God en Hy bly ook ware en ewige God selfs in sy menswording. Hy hou nooit op om God te wees nie. Hierdie dinge is vir ons moeilik om te begryp, maar kom ons probeer dit met n beeld duideliker maak. Iemand, kom ons noem hom Jan, is n man met n hoë IK en hy het die eienskappe om n groot firma te bestuur wat hy ook doen. Maar toe gebeur daar iets onverklaarbaar eendag en hy word n boemelaar. Hierdie boemelaar se naam is nog steeds Jan en hy het nog steeds n hoë IK en die eienskappe om n groot firma te bestuur, maar hy wil dit nie meer doen nie. In sy wese is Jan die boemelaar steeds dieselfde mens as Jan die bestuurder van n firma. Toe die Seun van God mens geword het, het Hy nie opgehou om God te wees nie, want Hy is in sy wese waarlik God en Hy bly dit tot in alle ewigheid. Hy het nie nodig om aan sy Goddelike natuur vas te klem asof dit van Hom af weggevat kan word nie. Maar van ewigheid af was Hy bereid om Homself te verneder. En op die bestemde tyd het Hy dit ook gedoen. Hy het Homself verneder deur die gestalte van n dienskneg aan te 3
4 neem en aan mense gelyk te word. Aangesien Hy van ewigheid tot ewigheid God is en bly, het Hy net die gestalte van n dienskneg aangeneem. Hy het die ware menslike natuur by sy Goddelike natuur geneem sodat Hy Seun van God, dit is ware God, en tegelykertyd afstammeling van Dawid, dit is ware mens, kan wees. Hierdie menswording van die Seun van God het wel beteken dat Hy die heerlikheid wat Hy by die Vader in die hemel gehad het tydelik afgelê het en die eerlose kleed van n mens aangeneem het. Deur die werking van die Heilige Gees het die maagd Maria swanger geword. En van daardie heel eerste oomblik van bevrugting af, was die Seun van God binne-in Maria en besig om die ware menslike natuur in haar aan te neem. Dit het Hy gedoen om na die volle tyd van swangerskap uit Maria gebore te word as Jesus Christus. n Klein babatjie wat neergelê moes word, wat moes tande kry, leer loop en leer praat soos alle mense. Hy, die Seun van God, het regtig uit Maria die egte menslike natuur aangeneem. Alleen as ons daaraan vashou dat Jesus Christus ware God was en dit ook in sy menswording gebly het, kan ons verstaan dat Hy ook self meegewerk het aan sy menswording. Dat Hyself besluit het om mens te word en Homself verneder het, getuig van sy oneindige liefde vir ons. Terwyl ons gebore is sonder ons keuse of toedoen, was sy geboorte n welbewuste keuse, n daad van onmeetlike liefde vir ons. Daarom bely die gelowige dat die geboorte van Jesus die eerste tree van vernedering is van die Seun van God. Sy lê in die krip was dus net so n groot liefdesdaad as sy hang aan die kruis. Betlehem en Golgota is albei altare waarop Hy Homself vir ons aan God geoffer het. Broers, susters en kinders, dat die ewige Seun van God mens geword het, is nie maar net iets wat ŉ mens so terloops moet weet of maar van kan kennis neem nie. Die gelowige se ewige saligheid berus op hierdie feit dat die Seun van God regtig ŉ mens geword het. Die gelowige herinner sy vraagsteller aan die gesprek wat hulle nog gehad het aan die hand van Sondag 5 en 6. Die Verlosser wat die sondaar nodig het moet ware God wees en Hy moet tegelykertyd ware en regverdige mens wees. Daarom is die menswording van die Seun van God sy vernedering van Homself. Hy het geweet toe Hy die menslike natuur aangeneem het dat dit n brose en sterflike natuur is. Hy het ook geweet dat Hy aan die liggaam bitter moes ly vir sy Vader se uitverkore kinders. Tog was Hy bereid om dit te doen uit liefde vir ons. As Hy sou geweier het om dit te doen, was almal nog verlore. Dit is ook belangrik om daarop te let dat Hy ons menslike natuur nie half-half aangeneem het nie. Nee, Hy het aan mense gelyk geword in alles behalwe die sonde. Geen deel van n mens se lewe was vir Hom vreemd nie en Hy het Homself ook nie van enige deel van die menslike lewe uitgesluit nie. Ons het reeds opgemerk dat Hy as klein Babatjie ook moes tande kry, Hy moes leer praat, leer loop. Hy het ook geweet wat is honger, dors, pyn en eensaamheid. Hy het dit alles self beleef. Daarom kan Hy vir ons n volkome Verlosser wees. Hy kan ons wat versoek word help, want Hy self is versoek en het gely. Hy weet wat dit is om n swakke mens te wees. Daarom het Hy medelye met ons swakhede. Hy was immers in elke opsig net soos ons aan versoekings onderwerp, maar Hy het nie gesondig nie. Hy is n egte mens maar ook n regverdige mens wat geen sonde het nie, sodat Hy ons van ons sondes kan verlos en die skuld by God kan betaal. 4
5 n Mens wat sonde het, wat self skuld het, kan nie vir n ander sondaar betaal nie. Iemand wat bankrot is, kan nie n ander een van bankrotskap red nie. Jesus Christus is die enigste egte Mens wat sonder sondeskuld is en tegelykertyd ware God wat vir ons die skuld ten volle kan betaal. Hierdie onderrig wat die gelowige aan sy vraagsteller gee veroorsaak dat hy ŉ volgende vraag het. Dit is alles nou goed en wel om te weet dat die ewige Seun van God die ware menslike natuur uit die vlees en bloed van Maria aangeneem het en dat Hy ware God en ware mens gelyktydig is. Maar watter voordeel kry jy uit hierdie heilige en ontvangenis en geboorte van Christus? Op hierdie vraag antwoord die gelowige kort en kragtig. Dit beteken vir ons dat Hy ons Middelaar is. Dink net weer terug aan die gesprek by Sondag 5. Daar het jy mos gevra hoe n middelaar en verlosser ons nodig het. Toe het ek geantwoord dat die middelaar en verlosser n ware en n regverdige mens moet wees, maar tegelykertyd moet Hy ook God wees. By die gesprek aan die hand van Sondag 6 het jy gevra wie is so ŉ middelaar en verlosser en ek het jou geantwoord dat ons Here Jesus Christus hierdie Verlosser is wat ons nodig het. Op jou eerste vraag het ek nou vanuit die Woord vir jou aangetoon hoekom Jesus die Verlosser is wat ons nodig het. Hy voldoen aan al die vereistes vir n middelaar en n verlosser. Hy is die ewige Seun van God wat ware God is en bly. En Hy het die ware menslike natuur aangeneem deur die werking van die Heilige Gees om as n egte en n regverdige mens gebore te word en te leef. Tog geliefdes, as die gelowige maar net volstaan met die woorde dat Christus se heilige ontvangenis en geboorte vir hom beteken dat Hy sy Middelaar is, gaan die vraagsteller nog nie mooi verstaan nie. Daarom sê hy verder nog duideliker wat Christus se menswording vir hom beteken. Met sy onskuld en volkome heiligheid bedek Hy my sonde waarin ek ontvang en gebore is voor God. Ons sonde en ellende het nie eers begin die dag toe ons begin praat of self dinge kon doen nie. Sonde oorval n mens nie skielik eendag nadat jy gebore is nie. Ons word met n sondige geaardheid gebore. Daarom bely ons dat ons in sonde ontvang en gebore is. Van die oomblik dat bevrugting plaasgevind het, is die sondige geaardheid in daardie mensie teenwoordig wat nog aan die groei is. En ons behou hierdie sondige geaardheid tot die dag dat ons sterf. Daarom was dit vir die Seun van God nodig om as die klein Babatjie Jesus gebore te word, sodat Hy ons volkome Verlosser kan wees. Hy moes nie net die sonde wat ons van drie jaar oud of die sonde wat ons eers as volwasse mense gedoen het kom verlos nie. Hy moet ons ook verlos van die sonde waarin ons ontvang en gebore is. En juis dit doen Jesus Christus deur sy heilige ontvangenis en geboorte. Sy onskuld en volkome heiligheid wat strek van sy ontvangenis en geboorte af tot by sy dood, word die gelowige toegereken. Van die oomblik af toe Maria swanger geword het, was die Mens Jesus Christus sonder sonde en volkome heilig. En so het Hy as onskuldige en volkome 5
6 heilige Mens sy lewe lank geleef tot in die dood. Nou sprei ons Here Jesus Christus deur die werking van die Heilige Gees sy onskuldige en volkome heilige lewe oor die gelowige uit sodat sy hele lewe van die oomblik af toe sy moeder met hom swanger geword het tot die dag dat hy sterf, voor God bedek sal wees. Die Heilige Gees bind gelowiges deur die geloof so in Christus Jesus in dat hulle voor God die Vader kan verskyn asof ons nooit enige sonde gehad of gedoen het nie. Jesus Christus bedek hulle hele lewe so volkome met sy hele lewe dat God van al hulle sondes en hulle sondige geaardheid vergeet en nooit meer daaraan wil dink nie. Broer, suster en kind, as jy waarlik in Jesus Christus glo en Hom vertrou as jou Verlosser dan weet jy dat Hy sy onmeetlike liefde aan jou betoon het toe Hy Homself verneder het om ook die swakke menslike natuur aan te neem sodat Hy vir jou n volkome Verlosser kan wees. Hy het in alles aan jou gelyk geword behalwe die sonde sodat Hy vir jou n Middelaar kan wees. Het jy Hom vir hierdie verlossingswerk lief? Getuig jou hele lewe daarvan dat jy Hom liefhet? Loof en dank jy die Vader dat die Heilige Gees jou hele lewe met sy Seun se volkome, heilige lewe bedek? Amen! Slotgebed Skrifberyming 14-1:1, 3 1 Waak, Christen, staan in die geloof / dat niemand jou die kroon ontroof! Wees wys en dapper, sterk en moedig, / steeds toegewy aan God se werk, standvastig, onbeweeglik, sterk, / vol ywer, altyd meer oorvloedig dan sal jou arbeid in die Heer / tot seën wees, sy Naam ter eer! 3 Beoefen die godvrugtigheid / en wees jou medemens altyd tot voorbeeld in jou lewenswandel. / Jy moet uit liefde teenoor God, in opdrag van die groot gebod, / uit liefde tot die naaste handel. O God, staan met u Gees ons by / sodat u liefde in ons bly. Die genade van ons Here Jesus Christus, die liefde God die Vader en die gemeenskap van die Heilige Gees sal met elkeen van julle wees en bly. Amen. Ds Coenraad Vrey Gereformeerde Kerk Bellville 7 Mei
2 die heerlikheid van Hom wat van die Vader kom, wat vol genade en derenis en vol van waarheid is.
Sing vooraf staande: Skrifberyming 4-8:1, 2 (5:1, 2) 1 Die Woord het vlees geword en onder ons gewoon. Ons het sy heerlikheid aanskou, die van Gods eenge Soon; 2 die heerlikheid van Hom wat van die Vader
Skriflesing: Sondag 14 Sing- SAMESANG- Ps.51:1,6 TYDENS EREDIENS- Ps.145:1,3; Ps.32:1; Ps.131:2,3
Skriflesing: Lukas 1:26-38; Heidelbergse Kategismus- Sondag 14 Teks: Lukas 1:35 Sing- SAMESANG- Ps.51:1,6 TYDENS EREDIENS- Ps.145:1,3; Ps.32:1; Ps.131:2,3 Ons het vanaf Sondag 11 tot Sondag 13 groot dinge